**OPIS POSLOVA I PODACI O PLAĆI**

**Radno mjesto - savjetnik/ca u Uredu Povjerenstva za odlučivanje o sukobu interesa**

***Opis poslova***

* obavlja stručne, administrativne i tehničke poslove iz nadležnosti Ureda Povjerenstva,
* prikuplja podatke, stručne obavijesti i dokumentaciju u postupcima iz nadležnosti Povjerenstva te uz suglasnost Povjerenstva daje usmene i pismene obavijesti tijelima javne vlasti, nevladinim organizacijama, medijima i građanima, sastavlja dopise i nacrte pravnih akata iz nadležnosti Povjerenstva, izrađuje pisane akte i brine o njihovom pravovremenom otpravku.
* obavlja poslove evidencije, prethodne (administrativne) i redovite provjere podataka iz te pohrane izvješća o imovinskom stanju dužnosnika, kao i vođenje registara iz domene rada Povjerenstva.
* prati pravne propise, a osobito propise koji se odnose na sukob interesa i borbu protiv korupcije kao i standarde koji su izgrađeni u specijaliziranom području sprječavanja sukoba interesa.
* priprema akte i zastupa Povjerenstvo u sporovima pred upravnim sudovima.
* može sudjelovati na sjednicama, stručnim i radnim sastancima Povjerenstva na koje je od strane predsjednika Povjerenstva pozvan.
* sudjeluje u provođenju edukacije dužnosnika.
* obavlja i druge poslove po nalogu i uputi predsjednika i članova Povjerenstva, predstojnika, tajnika i voditelja Odjela u Uredu Povjerenstva.

***Podaci o plaći***

Plaću radnog mjesta državnog službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Osnovica za izračun plaće za državne službenike i namještenike od 1. siječnja 2021.g. iznosi 6.044,51 kuna bruto, a utvrđena je Dodatkom III. Kolektivnom ugovoru za državne službenike i namještenike („Narodne novine“, broj 66/20.).

Koeficijent složenosti poslova radnog mjesta savjetnik/ca u Uredu Povjerenstva za odlučivanje o sukobu interesa iznosi 2,425, a utvrđen je člankom 10. stavkom 1. točkom b) Uredbe o nazivima radnih mjesta i koeficijentima složenosti poslova u državnoj službi („Narodne novine“ broj 37/01., 38/01., 71/01., 89/01., 112/01., 7/02., 17/03., 197/03., 21/04., 25/04., 66/05., 131/05., 11/07., 47/07., 109/07., 58/08., 32/09., 140/09., 21/10., 38/10., 77/10., 113/10., 22/11., 142/11., 31/12., 49/12., 60/12., 78/12., 82/12., 100/12., 124/12., 140/12., 16/13., 25/13., 52/13., 96/13., 126/13., 2/14., 94/14., 140/14., 151/14., 76/15., 100/15., 71/18. i 73/19.).